**КОМИ РЕСПУБЛИКАСА ЛИЦЕНЗИЯ СЛУЖБАЛÖН ТШÖКТÖД**

**Регионса лотереяяс нуöдöм бöрся, сы лыдын Коми Республика мутасын лотереяяс нуöдöмысь выручкаöн торъя мог серти вöдитчöм бöрся, контроль нуöдöм кузя государственнöй мог сетан административнöй регламент вынсьöдöм йылысь**

«Лотереяяс йылысь» 2003 во вöльгым тöлысь 11 лунся 138-ФЗ №-а Федеральнöй оланпас серти да «Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009 во урасьöм тöлысь 12 лунся 24 №-а шуöм збыльмöдöм могысь шуа:

1. Вынсьöдны Регионса лотереяяс нуöдöм бöрся, сы лыдын Коми Республика мутасын лотереяяс нуöдöмысь выручкаöн торъя мог серти вöдитчöм бöрся, контроль нуöдöм кузя государственнöй мог сетан административнöй регламентсодтöдын индöм серти.

2. Тайö Тшöктöдсö олöмö пöртöм бöрся видзöда ачым.

Юрнуöдысь С.А.Усачёв

Сыктывкар

2009 вося лöддза-номъя тöлысь 26 лун

48-0 №

ВЫНСЬÖДÖМА

Коми Республикаса лицензия службалöн

2009 во лöддза-номъя тöлысь 26 лунся 48-0 №-а тшöктöдöн

(содтöд)

**РЕГИОНСА ЛОТЕРЕЯЯС НУÖДÖМ БÖРСЯ, СЫ ЛЫДЫН КОМИ РЕСПУБЛИКА МУТАСЫН ЛОТЕРЕЯЯС НУÖДÖМЫСЬ ВЫРУЧКАÖН ТОРЪЯ МОГ СЕРТИ ВÖДИТЧÖМ БÖРСЯ, КОНТРОЛЬ НУÖДÖМ КУЗЯ ГОСУДАРСТВЕННÖЙ МОГ СЕТАН АДМИНИСТРАТИВНÖЙ РЕГЛАМЕНТ**

**1. Панас**

1.1. Регионса лотереяяс нуöдöм бöрся, сы лыдын Коми Республика мутасын лотереяяс нуöдöмысь выручкаöн торъя мог серти вöдитчöм бöрся, контроль нуöдöм кузя государственнöй мог сетан административнöй регламент(водзö — Регламент) урчитö Коми Республикаса лицензия службалысь вöчöмторъяслысь (административнöй процедураяслысь) кадколастсö да мунанногсö, сылöн тэчас юкöдувъяс да чина йöз костын уджалан пöрадок, а сiдзжö государственнöй органъяскöд да меставывса асвеськöдлан органъяскöд, регионса лотереяяс нуöдöм бöрся, сы лыдын Коми Республика мутасын лотереяяс нуöдöмысь выручкаöн торъя мог серти вöдитчöм бöрся контроль нуöдöм кузя государственнöй мог (водзö – государственнöй мог) сетiгöн öтув уджалан пöрадок.

1.2. Государственнöй могсö вöчö Коми Республикаса лицензия служба (водзö – Служба).

1.3. Государственнöй мог сетiгöн Служба öтув уджалö:

- Коми Республикаын пытшкöсса делöяс министерствокöд да Коми Республика мутасын сылöн мутасса юкöдувъяскöд;

- Коми Республикаын Федеральнöй вот службаса веськöдланiнкöд да Коми Республика мутасын сылöн мутасса юкöдувъяскöд;

- Коми Республикаса прокуратуракöд да Коми Республика мутасын сылöн мутасса юкöдувъяскöд;

- меставывса асвеськöдлан органъяскöд.

1.4. Государственнöй мог сетсьö та серти:

«Административнöй право торкалöмъяс йылысь Россия Федерацияса кодекс» 2001 во öшым тöлысь 30 лунся 195-ФЗ № («РФ законодательстволöн собрание», 2002.01.07., 1 (1 ю.) №, 1 ст.);

 «Россия Федерацияса гражданскöй кодекс (мöд юкöн)» 1996 во тöвшöр тöлысь 26 лунся 14-ФЗ № («РФ законодательстволöн собрание», 1996.01.29, 5 №, 410 ст.);

«Россия Федерацияса гражданскöй процессуальнöй кодекс» 2002 во вöльгым тöлысь 14 лунся 138-ФЗ № («РФ законодательстволöн собрание», 2002.11.18, 46 №, 4532 ст.);

 «Россия Федерацияса арбитражнöй процессуальнöй кодекс» 2002 во сора тöлысь 24 лунся 95-ФЗ № («РФ законодательстволöн собрание», 2002.07.29, 30 №, 3012 ст.);

«Лотереяяс йылысь» 2003 во вöльгым тöлысь 11 лунся 138-ФЗ №-а Федеральнöй оланпас («РФ законодательстволöн собрание», 2003.11.17, 46 № (1 ю.), 4434 ст.);

 «Гражданалысь правояс да вöля торкысь вöчöмторъяс да решениеяс обжалуйтöм йылысь» 1993 во косму тöлысь 27 лунся 4866-1 №-а Россия Федерацияса оланпас («Российскöй газет», 89 №, 1993.05.12);

«Лотереяяс йылысь отчётносьт сетан кадколаст да формаяс да лотереяяс нуöдан методология урчитöм йылысь» Россия Федерацияса сьöм овмöс министерстволöн 2004 во моз тöлысь 9 лунся 66н №-а тшöктöд («Российскöй газет», 2004.09.21, 206 №);

 «Коми Республика мутасын «Лотереяяс йылысь» федеральнöй оланпас збыльмöдан мераяс йылысь» Коми Республикаса Правительстволöн 2005 во косму тöлысь 14 лунся 97 №-а шуöм («Республика», 2005.04.26, 75 - 76 №);

«Коми Республикаса лицензия служба йылысь положение вынсьöдöм йылысь» Коми Республикаса Правительстволöн 2004 во öшым тöлысь 15 лунся 228 №-а шуöм («Республика», 2 №, 2005.01.12);

Тайö Регламент, Россия Федерацияса да Коми Республикаса мукöд нормативнöй правовöй акт, мыйяс регламентируйтöны регионса лотереяяс нуöдöмын право.

1.5. Государственнöй мог сетан бöртасöн лоöны:

1) регионса лотереяяс нуöдiгöн, сы лыдын Коми Республика мутасын лотереяяс нуöдöмысь выручкаöн торъя мог серти вöдитчигöн торкалöмъяс эрдöдöм да бырöдöм, татшöм торкалöмъяслысь абутöмлун петкöдлöм;

2) эрдöдöм торкалöмъяс лотерея котыртысьöн эрдöдöм йылысь решение да торкалöмъяс эрдöдöм йылысь предписаниеяс торкалысьясöн збыльмöдöм;

3) мыжа йöзöс административнöй кывкутöмö кыскöм;

4) лотерея котыртысьлы сетöм лотерея нуöдöм вылö разрешение корöм йылысь шыöдчöм дасьтöм да ёрдö ыстöм;

5) ёрдлöн решение вынö пырттöдз лотерея нуöдöм вылö разрешениелысь вын сувтöдöм.

1.6. Государственнöй мог сетсьö дон босьттöг.

**2. Государственнöй мог сетан пöрадок дорö корöмъяс**

2.1. Государственнöй мог сетсьö дон босьттöг да вöчсьö Коми Республикаса республиканскöй бюджет тшöт весьтö.

2.2. Государственнöй мог сетан правилöяс йылысь юöртан пöрадок.

2.2.1. Служба йылысь юöр:

Службалöн инпас да пошта инпас: 167983, Коми Республика, Сыктывкар, Интернациональнöй улича, 108.

Шыöдчöмъяс ыстöм вылö электроннöй инпас:

E-mail: lic@rkomi.ru.

Службалöн официальнöй сайт: <http://lic.rkomi.ru>

Службалöн уджаланног:

Выльлун – Четверг 8.45-сянь – 18.00-öдз

Пекнича 9.00-сянь – 17.00-öдз

Пажын 13.00-сянь – 14.00-öдз

Субöта-Вежалун Шойччан лун

Службалöн уна канала телефонъяс:

(8212) 24-24-92, 24-62-39.

2.2.2. Государственнöй мог збыльмöдан, сы лыдын государственнöй мог збыльмöдöмлöн мунанног йылысь юöр шыöдчысь вермö босьтны:

веськыда Службаын;

пошта пыр (шыöдчысьяслöн гижöда шыöдчöмъяс серти);

телефон да факсимильнöй связь средствояс, электронöй пошта пыр.

2.2.3. «Öтуввез» везын Службаса официальнöй сайтын меститчö тайö административнöй регламентлöн 2.2.1.-2.2.2. пунктъясын пасйöм юöр.

2.3. Государственнöй мог сетан кадколаст.

2.3.1. Быд планöвöй либö непланöвöй прöверка нуöдан кадколастыс оз вермы лоны унджык кызь уджалан лунысь.

Ичöт предпринимательстволöн öти субъект кузя планöвöй выезднöй прöверка нуöдöмлöн öтувъя кадколастыс оз вермы лоны унджык воын ичöт предприятиелы ветымын часысь да микропредприятиелы дас вит часысь.

2.3.2. Сэтшöм дырйи, кор колö нуöдны сьöкыд да (либö) дыр туялöмъяс, испытайтöмъяс, торъя экспертизаяс да видлалöмъяс выезднöй планöвöй прöверка нуöдысь Службаса чина йöзлöн подулалöм вöзйöмъяс серти, выезднöй планöвöй прöверкалысь нуöдан кадколастсö вермö нюжöдны Службаса юрнуöдысь ичöт предприятиеяслы кызь уджалан лунысь оз унджык вылö, микропредприятиеяслы дас вит часысь оз унджык вылö.

2.3.3. Россия Федерацияса некымын субъект мутасын уджалысь юридическöй кывкутысьлы быд планöвöй либö непланöвöй прöверка нуöдан кадколастсö урчитöны торйöн юридическöй кывкутысьлöн быд филиаллы, петкöдлысьлы.

2.3.4. Государственнöй мог збыльмöдöм вылö колана торъя административнöй процедураяс нуöдан кадколастъяссö пасйöма тайö административнöй регламентлöн III юкöдса лöсялана пунктъясын.

2.4. Государственнöй мог сетöм сувтöдöм либö государственнöй мог сетны öткажитан подувъяслöн лыддьöг.

2.4.1. Государственнöй мог збыльмöдöм сувтöдан подувъяссö Россия Федерацияса законодательствоöн абу урчитöма.

2.4.2. Государственнöй мог збыльмöдöмын вермöны öткажитны законодательствоöн урчитöм прöверка нуöдöмлы подувъяс абутöм вöсна.

2.5. Службаöн прöверкаяс котыртан да нуöдан аслыспöлöслунъяс, мый инмö прöверка сикаслы, предметлы, подувъяслы да найöс нуöдан кадколастлы, вермöны урчитны мукöд федеральнöй оланпасöн.

2.6. Службаын государственнöй мог збыльмöдан местаяс дорö корöмъяс.

2.6.1. Государственнöй мог сетан жыръяс колö лöсявны Россия Федерацияса законодательствоöн урчитöм корöмъяслы: шыöдчысьясöс да чина йöзöс лöсьыд условиеясöн могмöдöм, сы лыдын вермытöмъяслысь налöн шыöдчöм серти государственнöй мог збыльмöдан право могмöдöм.

2.6.2. Государственнöй мог збыльмöдiгöн шыöдчысьясöс могмöдöны лöсьыд условиеясöн, сы лыдын колана ногöн оборудуйтöм примитан, виччысян, юöр босьтан да колана документ гижан жыръяс, Службаса чина йöзлы государственнöй мог збыльмöдöм вылö лöсялана условиеяс.

Государственнöй мог збыльмöдан местаясын эм öтув вöдитчанiнъяс (асмогасянiнъяс) да шыöдчысьяслысь вылыс кöлуй видзанiнъяс.

2.6.3. Зданиелöн, кöнi меститчöма Служба, пыранiнö öшöдны табличка, кöнi пасйöны Службалысь Коми Республикаса государственнöй кывъяс вылын нимсö.

2.6.4. Шыöдчысьясöс примитöны Службаса торъя жыръясын, кытчö пасйöны кабинетлысь номер, государственнöй мог збыльмöдöмысь кывкутысь Службалöн тэчасса подразделениеяслысь ним, могмöдöны улöсъясöн, пызанъясöн (стойкаясöн). Пызан (сток) вылын эм гижан бумага да канцелярскöй кöлуй (шарикöвöй ручка).

2.6.5. Шыöдчысьяслöн виччысян местаяс могмöдöны улöсъясöн, лабичьясöн, креслöясöн.

2.6.6. Юöр босьтöм да документъяс оформитöм могысь шыöдчысьясöс могмöдöны местаясöн, кöнi эм улöсъяс, пызанъяс (стойкаяс). Пызан (сток) вылын эм гижан бумага да канцелярскöй кöлуй (шарикöвöй ручка).

**3. Административнöй процедураяс**

 **«Прöверкаяслысь быдвося план дасьтöм» административнöй процедура**

3.1. Государственнöй мог збыльмöдöмсö петкöдлöма блок-схемаын (*1 №-а содтöд*) да пыртö ас пытшкас татшöм административнöй процедураяс:

- прöверкаяслысь быдвося план дасьтöм;

- прöверкаяс нуöдöм;

- лотереяса котыртысьöн эрдöдöм торкалöмъяс бырöдöм йылысь решение примитöм;

- торкалöмъяс бырöдöм йылысь предписаниеяс сетöм;

 - административнöй право торкалöмъяс йылысь делö восьтöм;

- лотерея котыртысьлы сетöм лотерея нуöдöм вылö разрешение корöм йылысь (ышöдан лотерея вынтöммöм йылысь) шыöдчöмöн ёрдö шыöдчöм.

3.1.2. Планöвöй прöверкаяслöн быдвося планö планöвöй прöверка пыртан подувнас лоö:

1) регионса лотерея нуöдöм вылö разрешение сетöм либö ышöдан лотерея нуöдöм йылысь юöр регионса лотереяяслöн государственнöй реестрö пыртöм да лотереялы государственнöй пасъян номер сетöм (ышöдан лотерея нуöдiгöн);

2) бöръя планöвöй прöверка нуöдан лунсянь öти во кольöм.

3.1.3. Планöвöй прöверкаяс нуöдöны быд во.

3.1.4. Лицензияа корöмъясö да условиеясö кутчысьöм бöрся контроль юкöнлöн нуöдысь специалист-эксперт планöвöй прöверкаяс нуöдан воöдз öшым тöлысь 1 лунöдз дасьтö лотереяяс котыртысьяс (операторъяс) йылысь, кодъясöс вермöны пыртны тайö Регламентлöн 2.1.1 пункт серти прöверкаяслöн быдвося планö, юöр.

3.1.5. Прöверкаяслысь плансö дасьтö лицензияа корöмъясö да условиеясö кутчысьöм бöрся контроль юкöнса начальник да вынсьöдö Службаса юрнуöдысь.

3.1.6. Планöвöй прöверкаяс нуöдан быдвося планö пасйöны:

- лотерея котыртысьясöс (операторъясöс), кодъяслы нуöдасны планöвöй прöверка;

- быд планöвöй прöверкалысь нуöдан мог да подув;

- быд планöвöй прöверкалысь нуöдан кадпас да кадколастъяс.

3.1.7. Службаса юрнуöдысьöн вынсьöдöм планöвöй прöверкаяс нуöдан быдвося план календарнöй волöн öшым тöлысь 31 лунöдз да юöртöны ыштысь йöзлы Службалöн официальнöй сайтын меститöмöн.

 3.1.8. Администратвинöй процедура олöмö пöртöм вöсна кывкутысьöн лоö лицензияа корöмъясö да условиеясö кутчысьöм бöрся контроль юкöнса начальник.

**3.2. «Прöверка нуöдöм» административнöй процедура**

3.2.1. «Прöверка нуöдöм» административнöй процедура заводитöмлы подувнас лоö:

планöвöй прöверкаяслы:

- Службаса юрнуöдысьöн вынсьöдöм прöверкаяслöн быдвося план;

непланöвöй прöверкаяслы:

- сетöм юöръяслысь збыльлун прöверитöмлöн коланлун;

- лотерея котыртысьöн лотерея нуöдiгöн Россия Федерацияса вына законодательстволысь корöмъяс торкалöм йылысь юöр государственнöй власьт органъяссянь воöм;

лотереяса участникъяслысь правояс да оланпас серти интересъяс торкалöм вылö норасьöмöн шыöдчöм.

3.2.2. Лицензияа корöмъясö да условиеясö кутчысьöм бöрся контроль юкöнса начальник индö юкöнса специалистъяс пиысь планöвöй (непланöвöй) прöверка нуöдöмысь кывкутысь специалистöс.

3.2.3. Прöверкалöн предметнас лоö лотерея условиеяслы да Россия Федерацияса законодательстволы лöсяланлун, разрешение босьтiгöн юöртöм (петкöдлöм) лотереяса оборудование вöдитчан уджтасса могмöдöмлöн лöсяланлун (вежласьтöмлун) (лотереяса оборудованиеöн вöдитчöмöн лотерея нуöдiгöн), а сiдзжö тиражнöй комиссиялöн удж.

Лотерея оборудованиеöн вöдитчöмöн ышöдан лотерея нуöдiгöн сiдзжö прöверитöны эксплуатационнöй документъяс, кöнi пасйöма вöдитчан уджтасса контрольнöй сумма, а сiдзжö документ, мый эскöдö пасйöм уджтасса могмöдöмын абу декларируйтöм позянлунъяслöн абутöмлун бöрся контроль серти корöмъясö кутчысьöм.

3.2.4. Лицензияа корöмъясö да условиеясö кутчысьöм бöрся контроль юкöнса кывкутысь специалист 2 лунöн дасьтö планöвöй (непланöвöй) прöверка нуöдöм вылö Службаса тшöктöд бала.

Тшöктöдын пасйöны: прöверка нуöдан кадколаст, тиражнöй комиссия уджын участвуйтысь йöз да сылысь юрнуöдысь.

3.2.5. Службаса юрнуöдысьöн кырымалöм планöвöй (непланöвöй) прöверка нуöдöм вылö тшöктöд подув вылын кывкутысь специалист видлалö лотерея котыртысьясöн (операторъясöн) Службаö сетöм отчётъяс серти лотереялысь да сылöн условиеяслысь Россия Федерацияса законодательстволы лöсяланлунсö.

Отчётъяс видлалöм бöрын кывкутысь специалист шуö, мый оз позь донъявны Службаö сетöм отчётъяс серти лотереялысь да сылöн условиеяслысь Россия Федерацияса законодательстволы лöсяланлун, а сiдзжö лотерея оборудование вöдитчöмöн лотерея нуöдiгöн кывкутысь специалист дасьтö планöвöй (непланöвöй) прöверка нуöдöм вылö ветлöмын коланлун йылысь кывкöртöд. Службаса специалистъяс выезднöй прöверка нуöдöны Службаса юрнуöдысьлöн решение серти.

2.2.6. Тиражнöй комиссиялысь удж прöверитöны торйöн та отсöгöн:

- лотерея нуöдысьöн сетöм тираж нуöдöм йылысь документъяс (сёрнигижöд) видлалöмöн;

- тираж нуöдöм бöрся видзöдöм могысь Службаса специалистöн (специалистъясöн) ветлöмöн прöверитöм.

3.2.6. Выезднöй прöверкасö нуöдö кывкутысь специалист, а сiдзжö Службаса мукöд специалист, кодъясöс пасйöма планöвöй (непланöвöй) прöверка нуöдöм вылö Службаса тшöктöдын.

3.2.7. Выезднöй прöверкасö нуöдöны лотерея нуöданiнын.

3.2.8. Кывкутысь специалист, а сiдзжö Службаса мукöд специалист, кодъясöс пасйöма планöвöй (непланöвöй) прöверка нуöдöм вылö Службаса тшöктöдын, заводитöны выезднöй прöверкасö служебнöй эскöданпас петкöдлöмöн да лотерея котыртысьöс (операторöс), сiйöс уполномочитöм петкöдлысьöс планöвöй (непланöвöй) прöверка нуöдöм вылö Службаса тшöктöдöн да планöвöй (непланöвöй) прöверкаяс нуöдысь йöзлöн уджмогъясöн, а сiдзжö планöвöй прöверка нуöдöмлöн шöр могъясöн, могъясöн, подувъясöн, контроль кузя мероприятие сикасъясöн да ыдждаöн, сiйöс нуöдан кадколастъясöн да условиеясöн тöдмöдöмöн.

Планöвöй (непланöвöй) прöверка нуöдöм вылö Службаса тшöктöдлöн печатьöн эскöдöм копиясö сетöны лотерея котыртысьлы (операторлы) либö сiйöс уполномочитöм петкöдлысьлы öттшöтш служебнöй эскöданпасъяс петкöдлöмöн.

3.2.9. Прöверка нуöдiгöн котыртысь (оператор) сетö колана документъяс, юöръяс да гöгöрвоöдöмъяс.

Лотерея котыртысьлы (операторлы) колö мытшöдтöг лэдзны прöверитысьясöс колана документъяс дорö, лотерея оборудование дорö да лöсьöдны условиеяс прöверка нуöдöм вылö да лöсялана чина йöзлöн сэнi лоöм вылö.

3.2.10. Прöверкалöн бöртасъяс серти кывкутысь специалист дасьтö акт 2 экземплярын, öтисö сетöны лотерея котыртысьлы (операторлы).

3.2.11. Административнöй процедура збыльмöдöмлöн медыджыд кадколаст – кызь уджалан лун.

**3.3. «Эрдöдöм торкалöм бырöдöм йылысь решение примитöм» административнöй процедура**

3.3.1. «Эрдöдöм торкалöм бырöдöм йылысь решение примитöм» процедура заводитчöмлöн подувнас лоö лотерея нуöдiгöн лотерея нуöдысьöн лотереяса условиеяс, а сiджö Россия Федерацияса вына законодательстволысь корöмъяс торкалöм, мый эрдöдiс Службаса специалист.

3.3.2. Прöверка нуöдысь кывкутысь специалист лотерея нуöдысьöн лотереяса условиеяс да/либö Россия Федерацияса вына законодательстволысь корöмъяс торкалöм эрдöдан лунсянь 3 уджалан лунöн дасьтö эрдöдöм торкалöмъяс бырöдöм йылысь решение бала найöс эрдöдан кадколастъяс пасйöмöн, мый оз вермы лоны 30 календарнöй лунысь дырджык.

3.3.3. Эрдöдöм торкалöм лотерея котыртысьöн бырöдöм йылысь решениесö сетöны лотерея котыртысьлы (сiйöс уполномочитöм петкöдлысьлы) распискаöн либö öтувъя юкöнса специалист ыстö пошта пыр сiйöс Службаса юрнуöдысьöн кырымалöмсянь мöд уджалан лунысь оз сёрджык.

3.3.4. Кывкутысь специалист видзöдö эрдöдöм торкалöм лотерея котыртысьöн бырöдöм йылысь решение збыльмöдöм бöрся.

3.3.5. Лотерея котыртысь юöртö Службаö торкалöмъяс бырöдöм йылысь сiйö кадколастö, мый пасйöма эрдöдöм торкалöм бырöдöм йылысь решениеын.

3.3.6. Эрдöдöм торкалöм бырöдöм йылысь решениеын пасйöм кадколаст мунöм бöрын кывкутысь специалист 2 уджалан лунöн дасьтö эрдöдöм торкалöм лотерея котыртысьöн бырöдöм йылысь решение збыльмöдöм (абу збыльмöдöм) йылысь кывкöртöд.

3.3.7. Тайö Регламентлöн 2.3.2. – 2.3.3. пунктъясын пасйöм административнöй вöчöмторъяслöн збыльмöдöмлöн медыджыд кадколастыс – 5 уджалан лунöн, тайö Регламентлöн 2.3.6. пунктын пасйöм - 2 уджалан лунöн.

**3.4. «Торкалöмъяс бырöдöм йылысь предписаниеяс сетöм» административнöй процедура**

3.4.1. «Торкалöмъяс бырöдöм йылысь предписаниеяс сетöм» административнöй процедура заводитчöмлöн подувнас лоö:

1) лотерея котыртысьöн абу тыр либö абу стöч юöр Службаö сетöм;

2) эрдöдöм торкалöм лотерея котыртысьöн бырöдöм йылысь Службалысь решение лотерея котыртысьöн урчитöм кадколастö абу збыльмöдöм.

3.4.2. Лицензия корöмъясö да условиеясö кутчысьöм бöрся видзöдан юкöнса начальник индö юкöнса специалистъяс пиысь торкалöмъяс эрдöдöм йылысь предписание дасьтöмысь кывкутысьöс.

3.4.3. Кывкутысь специалист 3 уджалан лунöн дасьтö эрдöдöм торкалöмъяс бырöдöм йылысь предписание бала найöс эрдöдан кадколастъяс пасйöмöн, мый оз вермы лоны 30 календарнöй лунысь дырджык.Торкалöмъяс эрдöдöм йылысь предписаниесö кырымалö Службаса юрнуöдысь.

3.4.4. Торкалöмъяс бырöдöм йылысь предписаниесö сетöны лотерея котыртысьлы (сiйöс уполномочитöм петкöдлысьлы) расписка улö либö öтувъя юкöнса специалист ыстö пошта пыр сiйöс Службаса юрнуöдысьöн кырымалöмсянь мöд уджалан лунысь оз сёрджык.

3.4.5. Кывкутысь специалист видзöдö торкалöмъяс бырöдöм йылысь предписание збыльмöдöм бöрся.

3.4.6. Торкалöм бырöдöм йылысь предписаниеын пасйöм кадколаст мунöм бöрын кывкутысь специалист 2 уджалан лунöн дасьтö торкалöм бырöдöм йылысь решение збыльмöдöм (абу збыльмöдöм) йылысь кывкöртöд.

3.4.7. Тайö Регламентлöн 2.4.2. – 2.4.4. пунктъясын пасйöм административнöй вöчöмторъяслöн збыльмöдöмлöн медыджыд кадколастыс – 5 уджалан лун, тайö Регламентлöн 2.4.6. пунктын пасйöм - 2 уджалан лун.

**3.5. «Административнöй право торкалöм йылысь делö заводитöм» административнöй процедура**

3.5.1. «Административнöй право торкалöм йылысь делö заводитöм» административнöй процедура заводитчöмлöн подувнас лоö:

- административнöй право торкалöмъяс йылысь сёрнигижöдъяс дасьтыны уполномочитöм Службаса специалистъясöн административнöй право торкалöм вылö индысь тырмана пасйöдъяс (сы лыдын прöверка актын пасйöм) веськыда аддзöм;

- право видзан органъяссянь, а сiдзжö мукöд государственнöй органсянь, меставывса асвеськöдлан органсянь, öтйöза öтувсянь административнöй право торкалöм вылö индысь пасйöдъяса материалъяс воöм;

- торъя йöзлöн да юридическöй кывкутысьяслöн юöртöмъяс да шыöдчöмъяс, а сiдзжö йöзöс юöртан средствоясын юöртöмъяс, кöнi эмöсь административнöй право торкалöм вылö индысь пасйöдъяс.

3.5.2. Административнöй право торкалöм йылысь делö лыддьыссьö заводитöмöн административнöй право торкалöм йылысь сёрнигижöд гижöмсянь.

3.5.3. Тайö Регламентлöн 2.5.1. пунктын пасйöм помкаяс аддзигöн административнöй право торкалöмъяс йылысь сёрнигижöдъяс дасьтысь Службаса юрнуöдысьöс вежысьöн (либö юкöнса начальникöн) индöм да уполномочитöм Службаса кывкутысь специалист административнöй право торкалöм эрдöдöм бöрын дзик пыр дасьтö административнöй право торкалöм йылысь сёрнигижöд.

3.5.4. Тайö Регламентлöн 2.5.3. пунктын пасйöм кадколастö сёрнигижöд дасьтыны вермытöм понда, кывкутысь специалист тайö Регламентлöн 2.5.1. пунктын пасйöм помкаяс аддзан лунсянь öти уджалан лунöн дасьтö лотерея котыртысьлы административнöй право торкалöм йылысь сёрнигижöд дасьтöм йылысь уведомление, кытчö пасйö административнöй право торкалöм йылысь сёрнигижöд дасьтан кадпас, кад да места.

Административнöй право торкалöм йылысь сёрнигижöд дасьтöм йылысь Службаса юрнуöдысьöн кырымалöм уведомление кырымалан лунö öтувъя юкöнса старшöй специалист ыстö лотерея котыртысьлы сетöм йылысь уведомление заказнöй пошта пыр ыстöмöн.

3.5.5. Кывкутысь специалист административнöй право торкалöм йылысь сёрнигижöд дасьтiгöн мортлы, код серти восьтöма административнöй право торкалöм йылысь делö, а сiдзжö делö кузя производствоса участникъяслы гöгöрвоöдöны налысь РФ АПйК урчитöм правояс да могъяс да вöчöны лöсялана гижöд сёрнигижöдын.

3.5.6. Мортлы, код серти восьтöма административнöй право торкалöм йылысь делö, сетöны тöдмасьны сёрнигижöдöн. Пасйöм морт вермö сетны гöгöрвоöдöмъяс да пасйöдъяс административнöй право торкалöм йылысь сёрнигижöдлöн сюрöс серти, мый пуктöны сёрнигижöд дорö.

3.5.7. Кор морт, код серти восьтöма административнöй право торкалöм йылысь делö, да кодлы юöртöма урчитöм пöрадок серти, оз лок, сэки сёрнигижöдсö дасьтöны сытöг. Урчитöм пöрадок серти юöртöм эскöдысь юöръясöн лоöны сёрнигижöд дасьтöм йылысь уведомление сетöм йылысь уведомление, мортлöн, код серти восьтöма административнöй право торкалöм йылысь делö, сёрнигижöд дасьтiгöн лоны позьтöмлун йылысь шыöдчöм да с.в. Та пöрйö административнöй право торкалöм йылысь сёрнигижöдсö вöчöны пыр жö сёрнигижöд вöчöм вылö кад да кадпас кольöм бöрын.

Административнöй право торкалöм йылысь сёрнигижöдлысь копиясö öтувъя юкöнса старшöй специалист ыстö мортлы, кодлы сiйöс дасьтöма, индöм сёрнигижöд дасьтан лунсянь 3 суткиöн сетöм йылысь уведомление заказнöй пошта пыр.

 3.5.8. Сёрнигижöдсö кырымалö сiйöс дасьтысь кывкутысь специалист да морт, код серти восьтöма административнöй право торкалöм йылысь делö. Кор пасйöм морт оз кырымав сёрнигижöдсö, сэки сэтчö вöчöны лöсялана гижöд.

3.5.9. Административнöй право торкалöм йылысь сёрнигижöд копиясö сетö сiйöс дасьтысь кывкутысь специалист сiйö мортлы, код серти восьтöма административнöй право торкалöм йылысь делö, расписка улö. Кор морт, код серти восьтöма административнöй право торкалöм йылысь делö, оз кöсйы босьтны административнöй право торкалöм йылысь сёрнигижöд, сэки öтувъя юкöнса старшöй специалист ыстö сёрнигижöдсö мортлы, код серти восьтöма административнöй право торкалöм йылысь делö, пасйöм сёрнигижöд дасьтан лунсянь куим суткиöн сетöм йылысь уведомление заказнöй пошта пыр.

3.5.10. Кывкутысь специалист дасьтö административнöй кывкутöмö кыскöм йылысь ёрдö сопроводительнöй письмö либö шыöдчöм (законодательствоöн урчитöм дырйи да пöрадок серти), а сiдзжö мукöд колана документ административнöй право торкалöм йылысь сёрнигижöд дасьтан лунö.

Öтувъя юкöнса старшöй специалист ыстö административнöй право торкалöм йылысь сёрнигижöд колана документъясöн öттшöтш сёрнигижöд дасьтöмсянь куим суткиöн.

Öтувъя юкöнса старшöй специалист ыстö административнöй кывкутöмö кыскöм йылысь шыöдчöм копиясö мортлы, код серти восьтöма административнöй право торкалöм йылысь делö, сёрнигижöд дасьтöмсянь куим суткиöн сетöм йылысь уведомление заказнöй пошта пыр ыстöмöн.

3.5.11. Административнöй процедура збыльмöдöмлöн медыджыд кадколаст – административнöй право торкалан либö сiйöс эрдöдан лунсянь 30 лун.

**3.6. «Лотерея котыртысьлы сетöм лотерея нуöдöм вылö разрешение бöр босьтöм йылысь (ышöдан лотерея вынтöмöн лыддьöм йылысь) шыöдчöмöн ёрдö шыöдчöм» административнöй процедура**

3.6.1. «Лотерея котыртысьлы сетöм лотерея нуöдöм вылö разрешение бöр босьтöм йылысь (ышöдан лотерея вынтöмöн лыддьöм йылысь) шыöдчöмöн ёрдö шыöдчöм» административнöй процедура заводитчöмлöн подувнас лоö:

1) лотерея котыртысьöн торкалöмъяс бырöдöм йылысь предписаниелысь корöмъяс абу öтчыдысь либö ёна торкöм;

2) лотерея нуöдöмысь средство торъя могтöг видзöм. Средствоясöн торъя могтöг вöдитчöмöн лоö «Лотереяяс йылысь» 2003 во вöльгым тöлысь 11 лунся 138-ФЗ Федеральнöй оланпаслöн 11 статьяын абу урчитöм могъяс вылö торъя могтöг видзöм, а сiдзжö лотереяын участниклы выигрыш абу мынтöм, абу сетöм либö абу сы йылысь юöртöм;

3) лотерея котыртысьöн «Лотереяяс йылысь» 2003 во вöльгым тöлысь 11 лунся 138-ФЗ Федеральнöй оланпаслысь корöмъяс да лотереялысь условиеяс торкöм;

4) «Лотереяяс йылысь» 2003 во вöльгым тöлысь 11 лунся 138-ФЗ Федеральнöй оланпаслöн 10 статьяöн урчитöм лотереялöн колана нормативъясö абу кутчысьöм;

5) лотерея котыртысьöн Службаö абу тырвыйö либö ылöдана юöр сетöм (ышöдан лотерея нуöдiгöн).

3.6.2. Лотерея котыртысьлы сетöм лотерея нуöдöм вылö разрешение бöр босьтöны (ышöдан лотерея вынтöмöн лыддьöны) ёрдлöн решение подув вылын.

3.6.3. Юридическöй секторса специалист тайö Регламентлöн 2.6.1. пунктын пасйöм лоöмторъяс дырйи да Службаса юрнуöдысьлöн задание серти 5 уджалан лунöн дасьтö:

- Россия Федерацияса арбитражнöй процессуальнöй кодексöн урчитöм пöрадок серти лотерея котыртысьлы сетöм лотерея нуöдöм вылö разрешение бöр босьтöм йылысь (ышöдан лотерея вынтöмöн лыддьöм йылысь) шыöдчöм;

- лотерея котыртысьлы сетöм лотерея нуöдöм вылö разрешение бöр босьтöм йылысь (ышöдан лотерея вынтöмöн лыддьöм йылысь) шыöдчöм ёрдö ыстöм йылысь решение;

- решение примитöм йылысь лотерея котыртысьлы юöртöм.

Кывкутысь специалист ёрдö шыöдчöм дасьтiгöн öттшöтш вермö дасьтыны лотерея нуöдöм вылö разрешениелысь вын сувтöдöм йылысь (ышöдан лотереялысь вын сувтöдöм йылысь) решение ёрдлöн решение вынсявтöдз.

3.6.4. Дасьтöм документъяссö сетöны кырымавны Службаса юрнуöдысьлы.

3.6.5. Документъяс дасьтöмысь кывкутысьöн лоö юридическöй секторса специалист.

3.6.6. Службалöн öтувъя юкöнса старшöй специалист лотерея нуöдöм вылö разрешениелысь вын сувтöдöм йылысь (ышöдан лотереялысь вын сувтöдöм йылысь) да лотерея нуöдöм вылö разрешение бöр босьтöм йылысь (ышöдан лотерея вынтöмöн лыддьöм йылысь) шыöдчöм ёрдö ыстöм йылысь решение Службаöн примитöмсянь 3 лунöн ыстö:

- лотерея котыртысьлы – лöсялана решениеяс, примитöм решение (решениеяс) йылысь юöртöм да ёрдö шыöдчöмлысь копия;

- ёрдö - лотерея котыртысьлы сетöм лотерея нуöдöм вылö разрешение бöр босьтöм йылысь (ышöдан лотерея вынтöмöн лыддьöм йылысь) шыöдчöм.

3.6.7. Документъяс ыстöмысь кывкутö öтувъя юкöнса старшöй специалист.

3.6.8. Тайö Регламентлöн 2.6.3. пунктын пасйöм административнöй вöчöмторъяс збыльмöдöмлöн медыджыд кадколастыс – 5 уджалан лун, тайö Регламентлöн 3.6.6. пунктын пасйöм административнöй вöчöмторъяслöн - лöсялана решениеяс Службаöн примитан лунсянь 3 лун.

3.6.9. Службаса решениеяссö вермöны обжалуйтны ёрдын законодательство серти.

**4. Государственнöй мог збыльмöдöм бöрся видзöдан пöрадок да формаяс**

4.1. Службалöн чина йöз асьныс кывкутöны тайö Регламентлöн корöмъясö кутчысьöм вöсна, государственнöй мог збыльмöдiгöн вöчöмторъяс (вöчтöмторъяс) да примитöм решениеяс вöсна.

4.2. Государственнöй мог збыльмöдöм бöрся видзöдöны Службаса специалистъясöн тайö Регламентлöн положениеяс збыльмöдöмлысь прöверкаяс (сы лыдын комиссионнöй) нуöдöмöн.

4.3. Государственнöй мог сетöмлöн тырвыйöлун да качество бöрся видзöдöны прöверкаяс нуöдöмöн, шыöдчысьяслысь право торкалöмъяс эрдöдöмöн да бырöдöмöн, шыöдчысьяслысь чина йöзлöн вöчöмторъяс (вöчтöмторъяс), решениеяс вылö норасьöмъяса шыöдчöмъяс вылö вочакывъяс видлалöмöн, решение примитöмöн да дасьтöмöн.

Нуöдöм прöверкаяслöн бöртасъяс серти шыöдчысьлысь право торкалöмъяс эрдöдiгöн мыжа йöз кывкутöны Россия Федерацияса законодательство серти.

4.4. Государственнöй мог сетан административнöй процедураясöн урчитöм вöчöмторъяслöн мунанногö кутчысьöм бöрся да специалистъясöн решениеяс примитöм бöрся быд лун видзöдöны государственнöй мог сетан удж котыртöмысь кывкутысь чина йöз.

Лицензия корöмъясö да условиеясö кутчысьöм бöрся видзöдан юкöнса начальник кывкутö, кыдзи котыртсьö административнöй процедураяс збыльмöдöм кузя удж:

- дасьтыссьö прöверкаяслысь быдвося план;

- нуöдсьöны прöверкаяс;

 - примитсьöны эрдöдöм торкалöм лотерея котыртысьöн бырöдöм йылысь решение;

- сетсьöны торкалöмъяс бырöдöм йылысь предписаниеяс;

- восьтыссьö административнöй право торкалöм йылысь делö.

Юридическöй секторса заведующöйöн лоö чина морт, кодi кывкутö административнöй процедураяс збыльмöдöм кузя удж котыртöмысь:

- лотерея котыртысьлы сетöм лотерея нуöдöм вылö разрешение бöр босьтöм йылысь (ышöдан лотерея вынтöмöн лыддьöм йылысь) шыöдчöмöн ёрдö шыöдчöм.

4.5. Государственнöй мог сетан удж котыртöмысь кывкутысь чина морт быд лун видзöдö специалистъясöн административнöй регламентлöн положениеясö, Россия Федерацияса, Коми Республикаса мукöд нормативнöй правовöй актö кутчысян да збыльмöдан прöверкаяс пыр.

4.6. Быд лун видзöдöмлысь сьöрсьöн-бöрсьöн мунöмсö урчитö Службаса юрнуöдысь.

4.7. Государственнöй мог сетöмлöн тырвыйöлун да качество бöрся видзöдан прöверкаяс нуöдöны Службаса тшöктöдъяс вылö подуласьöмöн.

Прöверкаяс вермöны лоны планöвöйöн (Службалöн уджалан вося планъяс подув вылын) да непланöвöйöн (шыöдчысьлöн торъя шыöдчöм серти). Прöверка дырйи вермöны видлавны став юалöмсö, мый йитчöма государственнöй мог сетöмкöд (комплекснöй прöверкаяс), либö торъя юалöмъяс (тематическöй прöверкаяс).

4.8. Государственнöй мог сетöмлöн тырвыйöлун да качество бöрся видзöдан прöверка нуöдö Службаса чина йöзысь котыртöм торъя Комиссия.

Комиссияса уджлöн бöртасъяссö оформитöны справкаöн, кöнi пасйöны эрдöдöм тырмытöмторъяс да найöс бырöдöм кузя вöзйöмъяс.

Справкасö кырымалö комиссияса веськöдлысь.

4.9. Нуöдöм прöверкаяслöн бöртасъяс серти, кор эрдöдöны шыöдчысьлысь право торкалöмъяс, тайö Регламентлысь либö государственнöй мог сетöм регламентируйтысь мукöд нормативнöй правовöй акт корöмъяс торкалöмъяс, мыжа йöз кывкутöны Россия Федерацияса законодательство серти. Шыöдчысьяслы юöртöны оланпасöн урчитöм пöрадок серти.

**5. Государственнöй мог збыльмöдiгöн вöчöмтор (вöчтöмтор) да примитöм решение обжалуйтан пöрадок**

Шыöдчысьяслöн эм право ёрдöдз да ёрдын обжалуйтны Службаса чина йöзöн вöчöмтор либö вöчтöмтор.

5.1. Ёрдöдз обжалуйтны вермöны вöчöмторъяс (вöчтöмторъяс) да решениеяс:

- Службаса чина йöзлысь (специалистъяслысь) — Службаса юрнуöдысьлы;

- Службаса юрнуöдысьлысь — Коми Республикаса Юралысьлы, сы лыдын Службаса чина йöзлöн (специалистъяслöн) вöчöмтор либö вöчтöмтор серти Россия Федерацияса законодательствоöн подулалöм мераяс примиттöмысь.

5.1.1. Ёрдöдз обжалуйтан процедура заводитчан подувнас лоö Службаö шыöдчысьöн (шыöдчысьöс петкöдлысьöн) норасьöм (шыöдчöм) сетöм либö пошта пыр воöм, а сiдзжö телефонъяс пыр да электроннöй пошталöн инпас пыр.

Служба йылысь юöр:

Службалöн инпас да пошта инпас: 167983, Коми Республика, Сыктывкар, Интернациональнöй улича, 108 к.

Шыöдчöмъяс ыстöм вылö электроннöй инпас:

E-mail: lic@rkomi.ru.

Службалöн официальнöй сайт: <http://lic.rkomi.ru>

Службалöн уна канала телефонъяс:

(8212) 24-24-92, 24-62-39.

Норасьöмъяс (шыöдчöмъяс) примитöны Службалöн уджаланног серти:

Службалöн уджаланног:

Выльлун – Четверг 8.45-сянь – 18.00-öдз

Пекнича 9.00-сянь – 17.00-öдз

Пажын 13.00-сянь – 14.00-öдз

Субöта-Вежалун Шойччан лун

Норасьöмъяс (шыöдчöмъяс) примитöмысь кывкутö öтувъя юкöнса консультант.

5.1.2. Службаса юрнуöдысь да юрнуöдысьöс вежысь ас сёрниöн примитöны шыöдчысьясöс (найöс петкöдлысьясöс). Ас сёрниöн примитöны урчитöм лунъясö да кадö.

Примитан лунъяс да кад йылысь юöртöны шыöдчысьяслы (шыöдчысьясöс петкöдлысьяслы) телефон пыр, кутшöмъясöс пасйöма тайö Регламентлöн 4.1.1. пунктын.

Ас сёрни дырйи шыöдчысьлы вермасны öткажитны водзö видлавны шыöдчöмсö, сылы кö водзынджык вочавидзисны шыöдчöмын пасйöм юалöмъяс вылö либö шыöдчысьлöн сöгласие серти ас сёрниа приём дырйи вочакывсö позьö сетны устнöя.

5.1.3. Гижöда шыöдчöмын пасйöны:

ыштысь мортлысь ов, ним, вич (а сiдзжö петкöдлысьлöн норасьöмöн шыöдчигöн уполномочитöм петкöдлысьлысь ов, ним, вич);

юридическöй кывкутысьлысь тыр ним (кор шыöдчö организация);

пошта инпас;

шыöдчöмлöн помка;

ыштысь мортлöн ас кырымпас (сылöн уполномочитöм мортлöн) да кадпас.

5.1.4. Шыöдчысьлöн эм право босьтны юöръяс да документъяс, кутшöмъяс колöны норасьöм подулалöм да видлалöм вылö.

5.1.5. Норасьöм видлалан бöртасъяс серти примитöны шыöдчысьлысь корöмъяс олöмö пöртöм йылысь либö найöс олöмö пöртны öткажитöм йылысь решение.

Норасьöмсö видлалöны сiйöс пасъян кадпассянь 30 календарнöй лунöн.

5.1.6. Кор норасьöмын эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм, сэки норасьöмын пасйöм юалöмъяс вылö вочакывсö вермасны не гижны.

Кор норасьöмсö оз позь лыддьыны, сэки норасьöм вылö вочакывсö оз гижны да та йылысь юöртöны норасьöм ыстысь шыöдчысьлы гижöдöн, вермöны кö лыддьыны пошта инпас.

Кор шыöдчысьлöн норасьöмын эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи норасьöмын оз вайöдсьыны выль помкаяс либö лоöмторъяс, Службаса юрнуöдысь, та вылö мöд уполномочитöм чина морт вермö примитны öчереднöй шыöдчöмлöн подувтöм да шыöдчыськöд письмöасьöм дугöдöм йылысь решение, пасйöм норасьöмсö да водзынджык видлалöм норасьöмъяссö кö видлалiсны Службаын. Тайö решение йылысь гижöдöн юöртöны норасьöм ыстысь шыöдчысьлы.

Кор норасьöмын абу пасйöма норасьöмöн шыöдчысьлысь юöръяс (торъя мортлысь ов, ним, вич, юридическöй кывкутысьлысь ним, пошта инпас, кытчö колö ыстыны вочакывсö), норасьöмсö оз видлавны.

Кор норасьöмын пасйöм юалöмъяс серти эз позь сетны вочакыв да водзынджык индöм помкаяссö бырöдiсны, норасьöмсö позьö ыстыны выль пöв.

5.2. Службаса чина йöзлысь (специалистъяслысь) да юрнуöдысьяслысь вöчöмторъяс (вöчтöмторъяс) да решениеяс вермöны обжалуйтны ёрдын Россия Федерацияса законодательствоöн урчитöм пöрадок серти.

5.2.1. Норасьöмсö вермöны ыстыны Россия Федерацияса арбитражнöй ёрдъясö Россия Федерацияса арбитражнöй процессуальнöй кодекслöн 4 юрпасöн урчитöм подведомственносьт да подсудносьт правилöяс серти, öтувъя юрисдикцияса ёрдъясö Россия Федерацияса гражданскöй процессуальнöй кодекслöн 3 юрпасöн урчитöм подведомственносьт да подсудносьт правилöяс серти.

5.2.2. Норасьöмöн ёрдö шыöдчöм могысь законодательствоöн урчитöма татшöм кадколастъяс:

куим тöлысь лунсянь, кор шыöдчысь тöдмалiс сылысь правояс да оланпас серти тöждъяс торкалöм йылысь;

öти тöлысь лунсянь, кор шыöдчысьлы воис Службасянь норасьöм видлавны öткажитöм йылысь гижöда юöртöм либö норасьöм сетöм бöрын колис тöлысь, шыöдчысьлы кö эз ыстыны гижöда вочакыв.

Пыдди пуктана помка вöсна норасьöм сетан кадсö вермас бöр сетны ёрд.

5.2.3. Кор ыштысь морт чайтöм серти государственнöй мог збыльмöдiгöн примитöм решениеяс, Службаса чина йöзлöн вöчöмторъяс (вöчтöмторъяс) торкöны сылысь правояс да оланпас серти тöждъяс, ыштысь морт вермö шыöдчыны урчитöм пöрадок серти Коми Республикаса арбитражнöй ёрдö либö лöсялана öтувъя юрисдикцияа районса ёрдö.

Шыöдчöмсö позьö сетны Коми Республикаса арбитражнöй ёрдö либö лöсялана öтувъя юрисдикцияа районса ёрдö куим тöлысьöн лунсянь, кор ыштысь мортлы лоис тöдса сылысь правояс да оланпас серти тöждъяс торкöм йылысь.

Тайö Регламент дорö

1 №-а содтöд

РЕГИОНСА ЛОТЕРЕЯЯС НУÖДÖМ, СЫ ЛЫДЫН КОМИ РЕСПУБЛИКА МУТАСЫН ЛОТЕРЕЯЯС НУÖДÖМЫСЬ ВЫРУЧКАÖН ТОРЪЯ МОГ СЕРТИ ВÖДИТЧÖМ БÖРСЯ КОНТРОЛЬ НУÖДÖМ КУЗЯ ГОСУДАРСТВЕННÖЙ МОГ ЗБЫЛЬМÖДIГÖН ВÖЧÖМТОРЪЯС МУНАННОГЛÖН

БЛОК-СХЕМА

|  |
| --- |
| Коми Республикаса лицензия службалицензия корöмъясö да условиеясö кутчысьöм бöрся видзöдöм |
| **Прöверкаяслысь быдвося план дасьтöм***Подув:* регионса лотерея нуöдöм вылö разрешение сетöм либö ышöдан лотерея нуöдöм йылысь юöр регионса лотереяяслöн государственнöй реестрö пыртöм да лотереялы государственнöй пасъян номер сетöм (ышöдан лотерея нуöдiгöн) йылысь юöр воöм; бöръя планöвöй прöверка нуöдан лунсянь öти во прöйдитöм.Контрольсö нуöдö лицензия корöмъясö да условиеясö кутчысьöм бöрся видзöдан юкöнса начальник.*Быдвося план процедура збыльмöдöмлöн медыджыд кадколастыс мунан волöн öшым тöлысь 1 лунöдз.* | **НЕПЛАНÖВÖЙ ПРÖВЕРКАЯС***Подув:* сетöм юöръяслысь збыльлун прöверитöмлöн коланлун; государственнöй власьт органъяссянь лотерея нуöдiгöн лотерея котыртысьöн Россия Федерацияса вына законодательстворлысь корöмъяс торкалöм йылысь юöр;лотерея участникъясöн налысь правояс да оланпас серти тöждъяс торкалöм вылö норасьöмъясöн шыöдчöм.Контрольсö нуöдö лицензия корöмъясö да условиеясö кутчысьöм бöрся видзöдан юкöнса начальник.*Процедура збыльмöдöмлöн медыджыд кадколастыс 20 уджалан лун.* |
| **ПЛАНÖВÖЙ ПРÖВЕРКАЯС***Подув:* Службаса юрнуöдысьöн вынсьöдöм прöверкаяслöн быдвося план.Планöвöй прöверкаса кывкöртöд серти дасьтöны акт.Контрольсö нуöдö лицензия корöмъясö да условиеясö кутчысьöм бöрся видзöдан юкöнса начальник.*Процедура збыльмöдöмлöн медыджыд кадколастыс 20 уджалан лун.* | **Эрдöдöм торкалöм бырöдöм йылысь решение примитöм***Подув:* лотерея нуöдiгöн лотерея нуöдысьöн лотереяса условиеяс, а сiджö Россия Федерацияса вына законодательстволысь корöмъяс торкалöм, мый эрдöдiс Службаса специалист.Контрольсö нуöдö лицензия корöмъясö да условиеясö кутчысьöм бöрся видзöдан юкöнса кывкутысь специалист.*Процедура збыльмöдöмлöн медыджыд кадколастыс 5 уджалан лун.* |
| **АДМИНИСТРАТИВНÖЙ ПРАВО ТОРКАЛÖМ ЙЫЛЫСЬ ДЕЛÖ ЗАВОДИТÖМ***Подув*: административнöй право торкалöмъяс йылысь сёрнигижöдъяс дасьтыны уполномочитöм Службаса специалистъясöн административнöй право торкалöм вылö индысь тырмана пасйöдъяс (сы лыдын прöверка актын пасйöм) веськыда аддзöм; право видзан органъяссянь, а сiдзжö мукöд государственнöй органсянь, меставывса асвеськöдлан органсянь, öтйöза öтувсянь административнöй право торкалöм вылö индысь пасйöдъяса материалъяс воöм; торъя йöзлöн да юридическöй кывкутысьяслöн юöртöмъяс да шыöдчöмъяс, а сiдзжö йöзöс юöртан средствоясын юöртöмъяс, кöнi эмöсь административнöй право торкалöм вылö индысь пасйöдъяс.Контрольсö нуöдö лицензия корöмъясö да условиеясö кутчысьöм бöрся видзöдан юкöнса начальник.*Процедура збыльмöдöмлöн медыджыд кадколастыс 30 лун административнöй право торкалан либö сiйöс эрдöдан лунсянь.* | **Торкалöмъяс бырöдöм йылысь предписаниеяс сетöм** *Подув*: лотерея котыртысьöн абу тыр либö абу стöч юöр Службаö сетöм; Службалысь эрдöдöм торкалöм лотерея котыртысьöн бырöдöм йылысь решение лотерея котыртысьöн урчитöм кадколастö абу збыльмöдöм.Контрольсö нуöдö лицензия корöмъясö да условиеясö кутчысьöм бöрся видзöдан юкöнса начальник.*Процедура збыльмöдöмлöн медыджыд кадколастыс 3 уджалан лун.* |
| **Лотерея котыртысьлы сетöм лотерея нуöдöм вылö разрешение босьтöм йылысь (ышöдан лотерея вынтöмöн лыддьöм йылысь) шыöдчöмöн ёрдö шыöдчöм***Подув*: лотерея котыртысьöн торкалöмъяс бырöдöм йылысь предписаниелысь корöмъяс абу öтчыдысь да ёна торкалöм; лотерея котыртысьöн Службаö абу тырвыйö либö ылöдана юöр сетöм (ышöдан лотерея нуöдiгöн).Контрольсö нуöдö Службалöн юридическöй секторса веськöдлысь.*Процедура збыльмöдöмлöн медыджыд кадколастыс 5 уджалан лун.* |

**Вудж. Коснырева Е.Г., 33804 пас**